open-index/open-wikipedia-markdown huggingface dataset:
Sametingsbygningen

**Sametingsbygningen** er et bygningskompleks i Karasjok som huser den folkevalgte forsamlingen og administrasjonen for Sametinget i Norge. Bygningen stod ferdig i 2000 og ble offisielt innviet 2. november 2000 av Kong Harald V. 

Hovedansvarlig for anleggets helhetlige utforming og innredning var sivilarkitektene Stein Halvorsen og Christian Sundby fra Oslo. Bygningen er 5&nbsp;300 kvadratmeter, og formet som en halvsirkel i to etasjer. Bygningen inneholder Samisk spesialbibliotek, resepsjon, møterom og kontorer, samt Sametingets plenumssal.

## Utsmykking

Plenumssalen er utsmykket med Hilde Skancke Pedersens veggmaleri *Luottat – Spor* i emalje og bladgull på sink, som befinner seg bak talerstolen/podiet, og fortsetter langs veggene utenfor plenumsalen (foajéen) og i underetasjen utenfor auditoriet. På metallplater er det etset arkeologiske spor fra samiske bo- og gravplasser som samekulturen har etterlatt seg i form av hustufter/sirkler og labyrinter. 

Utsmykningen *Den som…* av Kristin Ytreberg finnes langs alle vegger i vandrehallen. To elementer er tatt i bruk: tinnbroderi inspirert av samisk ornamentikk og ordspråk og visdomsord fra Just Qvigstads samlinger.

I Sametingets bibliotek finnes Kåre Kivijärvis *Fra de store banker* (1959/1961), samt *Kvinne (portrett) i [[Nesseby]]* (1972). Fotografiene er kopier (2004) av originalfoto 1/9 (dvs. den første av ni fotografier av samme motiv). Fotografiene ble innkjøpt av Utsmykkingsfondet for offentlige bygg i forbindelse med utsmykkingen av Sametingsbygningen i 2000. De opprinnelige bildene ble skadet av sollys, og kopiene av fotografiene ble hengt opp våren 2004 i biblioteket.

## Arkitekturpriser
Sametingsbygningen ble tildelt Statens Byggeskikkpris 2001. I 2002 ble det tildelt Nordnorsk arkitekturpris, og i 2003 Fiabci Norways Eiendomspris i kategorien offentlige bygg. 

## Historie
Sametingsrepresentant Ragnhild Lydia Nystad foreslo i 1993 å bygge en egen bygning i Karasjok for Sametinget. Byggearbeidet startet august 1998 og i juni 1999 foretok stortingspresident Kirsti Kolle Grøndahl grunnstensnedleggelse.

## Referanser


## Eksterne lenker
* 
* Sametinget om Sametingsbygningen
* Nordnorsk Arkitekturguide om Sametingsbygningen
Ingers Kro og Restaurant

**Ingers Kro & Restaurant** er en veikro som ligger i Hovet i Hallingdal. Kroen ble etablert i 1983 og er i privat eie. Den er kjent for gammeldags bondekost, og blant spesialitetene finnes tradisjonsmat som fjellørret, småmat, raspeball, stekt flesk og kjøttkaker.

I 2008 ble kroa vinner av Ganefart-prisen, som ble utdelt av statssekretær Ola T. Heggem. I juryens begrunnelse heter det: 

## Referanser
The View

***The View*** er et amerikansk talk show som har gått på ABC siden 11. august 1997. Programmet består av et panel bestående av fem kvinner som diskuterer dagsaktuelle temaer, med hverandre og inviterte gjester. Panelets faste medlemmer er: Whoopi Goldberg (som òg er ordstyrer), Joy Behar, Elisabeth Hasselbeck, Sherri Shepherd og Barbara Walters. 

Ettersom programmet tar opp dagsaktuelle emner, har det også dekket Presidentvalget i USA 2008, med særlig fokus på emner som har betydning for kvinner. Programmet fulgte senator Hillary Clintons nominasjon i primærvalget. Tilsvarende var John McCains valg av Sarah Palin som visepresidentkandidat, den første kvinnen som er visepresidentkandidat for et av USAs store partier (demokratene og republikanerne) siden Geraldine Ferraro var demokratisk visepresidentkandidat i 1984. Noen av diskusjonene på programmet har vært så opphetede at de har blitt dekket av andre nyhetsmedier, på samme måte som Saturday Night Live også har vært uvanlig dagsaktuelt i denne valgkampen. 

Programmet har blitt kritisert for å være for ensidig i sin dekning av nyheter med få gjester med et høyre-politisk syn, og at det kun det faste panelmedlemmet Elisabeth Hasselbeck som har et slikt syn. På den andre siden er Joy Behar, Sherri Shepherd og Barbara Walters mer sentrums-venstre orienterte.

## Andre land
Formatet av *The View* er populært og har blitt kopiert andre steder i verden, bl.a. det britiske programmet *[[Loose Women]]* på ITV, og det norske *[[Studio 5]]* på FEM.

## Eksterne lenker
* 
*
Sametingets bibliotek

**Sametingets bibliotek** er et spesialbibliotek for samisk språk og kultur. Biblioteket befinner seg i Sametingsbygningen i Karasjok. Biblioteket skal være et kompetansesenter for samisk litteratur og samisk bibliotektjeneste, og et forvaltningsbibliotek for Sametingets politikere og ansatte. 

Biblioteket ble først opprettet i 1953 under navnet **Samisk spesialbibliotek** (nordsamisk: ) som en egen statsinstitusjon med nasjonalt ansvar for registrering, innsamling og utlån av litteratur om samene og litteratur på samisk. 

Biblioteket låner ut bokdepot til andre bibliotek og institusjoner, og utarbeider oversikter over anbefalt litteratur og materiell til innkjøp ved oppbygging av egne samiske samlinger på bibliotekene. Spesialbiblioteket låner ut klassesett med bøker på samisk og norsk til skoler. Verken registrering, innkjøp eller utlån er begrenset til Norge. Oppbygging av bibliotekets bokstamme startet allerede på 1950-tallet i samarbeid med folkebiblioteket i Karasjok.

Biblioteket var opprinnelig samlokalisert med Karasjok folkebibliotek, men flyttet i 2000 inn i Sametingets nybygg.

## Eksterne lenker
*
Čiovo

**Čiovo** (italiensk Bua) er ei lita øy i Adriaterhavet utenfor kysten av Kroatia med et areal på 28,8&nbsp;km² (lengde 15,3&nbsp;km, bredde opp til 3,5&nbsp;km) og et folketall på 4&nbsp;455 (2001). Den høyeste toppen på øya er Rudine (italiensk Monte Bua) som er 218 meter over havet.

I løpet av et år faller det normalt 900&nbsp;mm nedbør her.

Čiovo ligger sentralt i Dalmatia, og danner le for byen Trogir og Kaštelabukta. I nordvest har øya fastlandsforbindelse over en liten bro i sentrum av Trogir, og en del av byen ligger på øya.  Bortsett fra Trogir ligger det flere landsbyer på øya: *Arbanija* (Arbania) , *Žedno* (Nogaro) , *Okrug Gornji* (Cerchio Superiore), *Okrug Donji* (Cerchio Inferiore),  *Slatine* (Arona) og *Prizidnica* (Bua).

Vegetasjonen er typisk for Middelhavet, og består stort sett av krattvegetasjon (steineik, myrt, malurt, einer osv.). På nordsida (som er utsatt for boravinden) er det skog av furu og sypress. Det er rikt jordbruk på øya, og det blir dyrket oliven, fiken, mandel, vin og sitrusfrukter.

## Historie
I middelalderen hadde Čiovo mange landsbyer og var et sted for spedalske. Det har blitt funnet spor av den før-romanske kirken av St. Peter nær Slatine. Middelalderkirken St. Mavro og den før-romanske kirken *Jomfru Maria nær sjøen* (Gospa pokraj mora) er bevart i Žedno. Folketallet økte på Čiovo i løpet av 1400-tallet da flyktninger fra osmanenes ekspansjon på Balkan søkte ut mot kysten.

## Referanser


## Eksterne lenker
*
Johan Moan

**Johan Moan** (1900–1987) var en norsk motstandsmann og etterretningsagent for XU under andre verdenskrig.

Moan var sterkt engasjert i motstandskampen på Fosen i krigsårene. Han hjalp flyktninger med å komme seg til Sverige. På tur til grensen med en rømt russer og en mann fra Trondheim ble Moan arrestert (8. februar 1944) etter å ha vært angitt av dobbeltagenten Karl Adding. Russeren ble henrettet. Gestapo overlot Moan til Rinnanbanden 25. mai 1944. Han satt fanget i det beryktede Bandeklosteret til Rinnanbanden i Trondheim. Moan ble torturert og deretter plassert i kjelleren med hendene bundet. Han fikk løs tauene og kom seg ut gjennom et lite vindu. Han klarte å flykte derfra om morgenen 26. mai 1944, og reiste til Tomset (i utkanten av Estenstadmarka i Trondheim) hvor han skjulte seg i en barhytte i seks uker. Moan er den eneste som klarte å rømme fra Bandeklosteret. På grunn av rømningen ble den planlagte Operasjon Oleander fremskyndet og satt ut i livet umiddelbart da Moan visste via avhørene hvor mye tyskerne hadde kjennskap til motstandskampen på Fosen. Brødrene hans, Kristoffer og Jon Moan samt Ludvik Kruksve og Rikard Myhre var flyktningeloser.Bakgrunnen for arrestasjonen av Moan var blant annet motstandsaktiviteten på Fosen. Agentene Arnfinn Grande og Kåre Nøstvold hadde landet i fallskjerm i Verran-fjellene og etablerte radiosendere.

Fra sommeren 1942 hadde Sara Bodd, mor til bl.a. Leon Bodd, fått husly for seg og flere av barna hos Moan i Leksvik. Uvitende om arrestasjonene som foregikk, reiste 17 år gamle Sonja og moren til Trondheim 26. november. I byen traff de en bekjent som advarte dem om hva som foregikk. Med hjelp fra flere familier i Haltdalen og Tydal  kom hun seg over grensen. Et par dager senere fikk moren Sara vite hva som foregikk, og familien rømte samme vei.

Etter krigen fikk Moan møte Rinnan mens Rinnan satt i fengsel.

Som pensjonist bygde han opp to eksemplarer av Serberhytta oppe i Rødsjøen i 1970-årene, en tro miniatyrkopi som ble gitt i gave til Fosen folkehøgskole i Rissa og Hjemmefrontmuseet i Trondheim.

Han bodde hele sitt liv på hjemgården Moan i Leksvik i Trøndelag. I 1986 mottok Johan Moan Leksvik kommunes kulturpris. Det er reist en minnestein på stedet hvor Moan lå i skjul.

## Bibliografi
* 

## Referanser


## Eksterne lenker
* Leksvik kommune / kulturprisen
Rognemåler

**Rognemåler** (*Venusia cambrica*) er en sommerfugl i gruppen av de egentlige målere (Geometridae). Den er funnet over hele landet i Norge.

## Utseende
En middelsstor (vingespenn 24 – 30 mm), slank, lysgrå måler. Den kan ligne mange andre arter med gråspraglete vinger (for eksempel slekten bergmålere (*Entephria*)) men er lysere enn de fleste andre, og kan dessuten vanligvis lett kjennes på de to korte, mørke lengdestrekene som nesten danner en V midt i vingen. Hannen har smalt fjærformede antenner, hunnen trådformede. **Forvingen** er gråhvit med ca. 5, mer eller mindre tydelige, bølgete, grå tverrstriper. Noen ganger er den midterste av disse svart og står sterkt fram. Midt i vingen er det to korte, svarte lengdestreker som konvergerer innover, men ikke går helt sammen til en V. Disse er gjerne forbundet med en kort "tverrbjelke" innerst. Begge vingepar har en rekke av korte, mørke streker langs ytterkanten. **Bakvingen** er hvit med 3-4 lysgrå tverrstriper, ofte utydelige. 

Larven er lang og slank, med noen korte børster, grønn med store, purpurfargede flekker på ryggen og sidene.

## Levevis
Larvene lever på blader av rogn (*Sorbus aucuparia*), og arten finnes der denne vokser. De voksne målerne flyr i juli – august.

## Utbredelse
Arten finnes over hele Europa, og Nord-Asia, og også i Nord-Amerika, men mangler i innlandet i den vestlige delen av USA. I Norge er den funnet over hele landet, men den er sjelden tallrik.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Venusia cambrica''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Nouadhibou internasjonale lufthavn

**Nouadhibou lufthavn**  er en flyplass i Nouâdhibou, Mauritania.

## Ruter

## Kilder
*Nouadhibou Destinations
Storbrettingskollen

**Storbrettingskollen** er et fjell nord i Lom kommune i Oppland. Fjellet ligger øst i Reinheimen nasjonalpark og har en høyde på 1&nbsp;851 meter over havet.

## Se også
* Liste over Norges høyeste fjell

## Fotnoter



## Referanser
Tomefjellet

**Tomefjellet** er et fjell i Stryn kommune i Sogn og Fjordane. Det har en høyde på  meter over havet.

## Se også
* Liste over Norges høyeste fjell

## Referanser
Piken med kofferten

***Piken med kofferten*** (originaltittel: *La ragazza con la valigia*) er en italiensk romantisk dramafilm fra 1961 regissert av Valerio Zurlini. 

## Handling
Aida blir forlatt av en mann som hadde lovet henne en showbiz-karriere, og overtalt henne til å forlate jobben sin ved en nattklubb. Hun reiser derfor alene til storbyen, for å lete etter mannen. Men mannens yngre bror Lorenzo forsøker å skjule broren sin for henne. Samtidig som han går med på å hjelpe henne med levekostnadene, og blir etter hvert forelsket i henne.

## Medvirkende

## Referanser


## Eksterne lenker
*
Antonov An-12

**Antonov An-12** (NATO-kallenavn: *«Cub»*)  er et transportfly utviklet i det tidligere Sovjetunionen, for å tilfredsstille det sovjetiske lutftforsvarets krav om et turbopropelldrevet fraktfly. Prototypen fløy første gang i 1958, og serieproduksjonen av hovedsakelig militære versjoner foregikk til 1973, da det ble erstattet av Iljusjin Il-76.

## Spesifikasjoner
121,70 

 
## Eksterne lenker
* Mer om flyet fra Airliners Net
Zverinac

**Zverinac** (italiensk: *Sferenzi* eller *Sfirtegòn*) er ei lita øy i Adriaterhavet ved kysten av Kroatia. Den tilhører Zadar fylke. Øya har et areal på 4,2 kvadratkilometer og hadde et folketall på 48 i 2001 en halvering av folketallet siden 1981. Den høyeste toppen på øya er 111 meter over havet.

Øya ble først omtalt i skriftlige kilder i 1421 som *Suiran*, og var da under styre av adelsmenn fra Zadar. På øya ligger det barokke palasset til familien Fanfong fra 1746. I Poripišće uvala ligger det romerske ruiner. 

## Referanser


## Eksterne lenker
*
Sambo (kampsport)

**Sambo** (kyrillisk: *самбо*) er en kampsport med opprinnelse fra Sovjetunionen. Kampsporten, som minner om judo, ble utviklet i Sovjetunionen i 1930-årene og var opprinnelig en kampform lært til soldater. Som selvforsvarstrening inkorporerer også sambo elementer fra jiu-jitsu, karate og boksing. 

Sambo er et akronym for *САМозащита Без Оружия*, *SAMozastsjita Bez Orusjija*, som betyr «selvforsvar uten våpen» på russisk. Den ble registrert som offisiell sport i 1938. Sambo ble som konkurranseidrett tatt opp som en gren av Det internasjonale bryteforbundet (FILA) i 1966. Fra 1984 til 2005 var idretten organisert i et eget internasjonal forbund, før det igjen ble organisert i FILA. 

Kampsporten har markante innslag av grappling. Sporten har gjort seg markert i MMA-kamper. Fjodor Jemeljanenko og Khabib Nurmagomedov er kjente sambo-utøvere.

## Referanser


## Eksterne lenker
*
Nibba

**Nibba** er en fjellrygg i Tafjordfjellene helt sør i Fjord kommune i Møre og Romsdal. Den høyeste toppen er på  meter over havet. Nibba ligger mellom  Heimste Vikvatnet i vest og Brusebotnvatnet i øst.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Veopallan

**Veopallan** er et fjell med to topper i Lom kommune i Innlandet. Fjellet ligger like nord for Veobrean, ved kildene til elva Veo. Den høyeste toppen er den sørligste, 1&nbsp;847 meter over havet, mens den nordre toppen har en høyde på 1&nbsp;824 meter over havet.

## Se også
* Liste over Norges høyeste fjell

## Fotnoter



## Referanser
Žirje

**Žirje** er ei øy i Adriaterhavet ved kysten av Kroatia. Den ligger i øygruppa utenfor byen Šibenik, om lag 22 km sørvest for byen. Det gjør den til den øya i øygruppa som ligger lengst fra fastlandet av de bebodde øyene. Øya består av to kalksteinsrygger med en frodig dal i mellom. Den har et areal på 15,06 km² og et folketall på 124 (2001). Folketallet har minket sterkt de siste femti årene (720 innbyggere i 1953, og 207 i 1981). 

Den eneste landsbyen på øya heter også Žirje. Vegetasjonen på øya er i hovedsak krattskog. 

Viktigste næringsvei på øya er jordbruk (vindruer, oliven, plommer, fiken og kirsebær) og fiske. Sjøen rundt Žirje er rik på fisk. 

På 1100- og 1200-tallet var øya omkranset av murer og befestninger og restene av en bysantinsk festning fra 500-tallet finnes på øya.

## Referanser


## Eksterne lenker
* 
* Žirje på infoadriatic.com
Greinbreen

:*Må ikke forveksles med [[Greinbreane]] på Spitsbergen.*

**Greinbreen** er en isbre i Breheimen på grensen mellom Luster i Vestland og Skjåk i Innlandet. Breen ligger mellom Tverrbotnbreen i øst og Jostedalsbreen i vest. 

Breen strekker seg opp mot en fjelltopp i vest. Toppen har tidligere vært dekket av breen, men er i nå isfri. Toppunktet på 1&nbsp;849 meter over havet danner grensepunkt for fylkesgrensa mellom Innlandet og Vestland, og kan anses som toppen av *Greineggi*.

## Referanser
Tverrbotnbreen

**Tverrbotnbreen** er en isbre i Breheimen på grensen mellom Luster i Vestland og Skjåk i Innlandet. Breen ligger mellom Greinbreen i vest og Harbardsbreen i øst. Det høyeste punktet på breen er Rivenoskulen på 1943 meter over havet.
Storkinn

**Storkinn** er et fjell i Oppdal kommune i Trøndelag. Det har en høyde på 1&nbsp;845 meter over havet.

## Se også
* Liste over Norges høyeste fjell

## Referanser
Hammerfestgata (Oslo)

**Hammerfestgata** (1–13, 2a–16) er ei gate på Rodeløkka i bydel Grünerløkka i Oslo. Den går fra Trondheimsveien til Langgata. 

Nr 1 er en eldre sveitservilla med frukthage. Den har front mot Trondheimsveien, og er den eneste villaen igjen i denne veien innafor Ring 3. Tomta er regulert til ei større blokk, men det har vært uttrykt ønske om å beholde trehuset som en inngangsport til småhusbebyggelsen på Rodeløkka. Klinikk for seksuell opplysning holdt lenge til i villaen.

På motsatt side av gata ligger nr 2, ei relativ ny boligblokk i tegl. Gata for øvrig inneholder stort sett trehus av ulik størrelse og alder. Noen steder er kommet moderne småhus som fortetting, for eksempel i bakgården til nr 5. Nr 12–16 er en barnehage. På hjørnet av Langgata ligger ei boligblokk i fem etasjer (adresse Langgata 47).

Navnet på gata er etter byen Hammerfest. Det er flere andre gater i området som har navn etter nordnorske byer (Vardø, Bodø, Tromsø). Før kommunesammenslåinga i 1878 het gata *Øvre Tvergade*.

## Litteratur
* 

## Eksterne lenker
* Rodeløkka vel om Hammerfestgata 1
* Oslo kommunes bydelsoversikt
Lovozerskij rajon

**Lovozero rajon** er en rajon (administrativt distrikt) i Murmansk oblast i Russland. Kommunen har  innbyggere, og arealet er  kvadratkilometer. Bosetningen er fordelt på to tettsteder, Lovozero og Revda. Kommunen har fått navnet sitt fra innsjøen Lovozero, *Lujavvr* på kildinsamisk. Ca. 4000 mennesker bor i Lovozero.

Lovozero ligger 200 km fra Murmansk og 85 km fra Olenegorsk.

De fleste samene i Russland bor i Lovozero, etter at den sovjetiske sentraliseringspolitikken på slutten av 1950-tallet samlet de fleste av dem fra Kolahalvøya og hit. I tillegg bor det komier og nenetsere der, etterkommerer av komier og nenetsere som kom over Kvitsjøen på slutten av 1800-tallet.

## Referanser


## Eksterne lenker
*
Esquerra Republicana de Catalunya

**Esquerra Republicana de Catalunya** (**ERC**, *Catalonias republikanske venstreparti*) er et venstreorientert politisk parti i Catalonia i Spania som kjemper for selvstendighet for Catalonia. Partiet er også hovedsponsor for selvstendighetsbevegelsen fra Frankrike og Spania i områdene kjent som De katalanske landa.

I Franco-perioden gikk partiet under jorden. Det ble igjen legalisert i 1977.

## Ledere

## Referanser


## Eksterne lenker
* 
*
John Vegard Berntzen

**John Vegard Holm Berntzen** (født 1989) er en tidligere volleyballspiller for NTNUI.

Frem til 2016 spilte Berntzen for Kristiansund Volleyballklubb (**KVBK**), og det er herfra han har sine største meritter. Han har spilt i Norsk eliteserie siden 2006. Han har cup-gull fra 2008 og 2009.
Han har 40 juniorlandskamper for Norge og ble tatt ut til å spille for seniorlandslaget i 2009.

## Referanser
Karl Frederick

**Karl Telford Frederick** (født 2. februar i 1881, død 11. februar 1963) var en amerikansk pistolskytter som konkurrerte under Sommer-OL 1920 i Antwerpen.

Frederick ble olympisk mester i skyting tre ganger under OL 1920 i Antwerpen. Han vant 50 m pistol og han var med på de amerikanske lagene som vant lagskytingen både på 30 og 50 meter militærpistol.

## OL-medaljer
*  1920  Antwerpen &ndash; **Gull** i skyting, 50 meter pistol  USA
*  1920  Antwerpen &ndash; **Gull** i skyting, 30 meter militærpistol lagskyting  USA
*  1920  Antwerpen &ndash; **Gull** i skyting, 50 meter militærpistol lagskyting  USA

## Eksterne lenker
*
Carl Ohms

**Carl Ohms** (født 1881) var en tysk turner. Han representerte klubben *Turnklubb Hannover*. 

Han deltok i «Ekstralekene» 1906 i Athen, og fikk der følgende plasseringer:
* 4.-plass i 5-kamp
* 4.-plass i 6-kamp
* 5.-plass i lagkonkurransen

## Referanser


## Eksterne lenker
*
Edvard Bræin

**Edvard Bræin**  (1887–1957) var en norsk komponist og dirigent, født i Kristiansund og sønn av Christian Bræin. 

Edvard Bræin var den ledende personen i musikklivet i Kristiansund og medvirket sammen med sin far Christian Bræin til at byen fikk symfoniorkester i 1919. Like viktig er arbeidet Edvard Bræin gjorde for innsamling av folkemusikk på sine mange reiser rundt på Nordmøre. 

Edvard Bræin var far til Ola Bræin og Edvard Fliflet Bræin.

## Referanser
Jimmy Kimmel

**James Christian «Jimmy» Kimmel** (født 1967) er en amerikansk talkshowvert og komiker.

Han har ledet sitt eget talkshow, *[[Jimmy Kimmel Live!]]* på ABC, siden 2003. Talkshowet har mottatt tre Emmy Awards. Programmet ble tatt av luften i september 2025 etter at Kimmel spøkte om Charlie Kirks død der han antydet at den mistenkte drapsmannen er tilhenger av Donald Trump. Programmet og Kimmel var på luften igjen etter kort tid og mye kritikk av beslutningen om å ta Kimmel av luften.

Kimmel vant selv en Daytime Emmy i 1999, da han sammen med Ben Stein ledet game showet *[[Win Ben Stein's Money]]* på Comedy Central. Hans forbilde er David Letterman, og Kimmel har vært gjest hos *[[The Late Show with David Letterman]]* fem ganger.

Kimmel har narkolepsi.

## Referanser


## Eksterne lenker
* 
* ''Jimmy Kimmel Live!'' på ABCs nettside
* JimmyKimmel.Net
*
Andreas Hagelund

**Andreas Hagelund** (født 15. november 1881 i Halden som Andreas Olsen, død 19. september 1967 i Fredrikstad) var en norsk turner. Han representerte klubbene *Fredrikshald Turnforening*. 

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  

## Eksterne lenker
*
Estelada

**Estelada**, eller **senyera estelada**, er et flagg som brukes av katalanske «independentister» for å uttrykke sin støtte til et selvstendig Catalonia eller selvstendighet for De katalanske landa.

Flagget bygger på det rød- og gulstripa flagget senyera, og har i tillegg en femarma stjerne i et triangel. Triangelet med stjerna er lånt fra det cubanske flagget.

## Varianter
Det fins flere varianter av estelada. De to vanligste er blå estelada, som er den opprinnelige varianten, og rød estelada, som brukes av marxistbevegelser.

Valensianske nasjonalister bruker en variant som kalles *estrelada*. Varianter av estelada benyttes også av en rekke andre separatistbevegelser i Spania og Frankrike.

## Se også
* Katalansk nasjonalisme

## Eksterne lenker
* 
*  Commissió 100 anys d'estelada
West Singhbhum (distrikt)

**West Singhbhum** eller **Pashchimi Singhbhum** (hindi: पश्चिमी सिंहभूम जिला) er et distrikt i den indiske delstaten Jharkhand. Distriktets hovedstad er Chaibasa. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 14,53 % av befolkningen.

Barn i alderen 0 til 6 år utgjorde 16,92 % i 2011 mot 18,96 % i 2001. Antallet jenter i den alderen per tusen gutter er 980 i 2011 mot 978 i 2001. 
## Referanser


## Eksterne lenker
*
Cornelius van Oyen

**Cornelius van Oyen** (28. november 1886 død 19. januar 1954) var en tysk pistolskytter som konkurrerte under Sommer-OL 1936 i Berlin.

Van Oyen ble olympisk mester i skyting under OL 1936 i Berlin. Han vant 25 meter silhuettpistol med 36 poeng, foran sin landsmann Heinz Hax med 35. Det var 53 utøvere fra 22 nasjoner som deltok i konkurransen som ble avviklet 6. august 1936.

## OL-medaljer
* 1936  Berlin &ndash;  **Gull** i skyting, 25 meter silhuettpistol  Tyskland 
 
## Eksterne lenker
*
Ranvikholmen naturreservat

**Ranvikholmen naturreservat** er et naturreservat utenfor Hurumlandet i Asker kommune. Naturreservatet ble oppretta 14. desember 2007. Holmen ligger rett vest for Tofteholmen, sør for tettstedet Tofte i den delen av Oslofjorden som kalles Breiangen. Ranvikholmen har, sammen med Tofteholmen og Mølen, den høyeste middeltemperaturen i Norge. 

Hele Ranvikholmen på 80 dekar er verna for å ta vare på holmens flora, fauna og geologi, samt hekkeområder for sjøfugl. Deler av øya består av bergarten gabbro, samt sedimentære bergarter, som ved forvitring gir et godt jordsmonn for planter. 

En koloni av steinkobbe holder til på Tofteholmene, Ramvikholmen og Mølen. 

Vernebestemmelsene for Ranvikholmen bestemmer blant annet følgende:

* All vegetasjon er freda. Det er forbudt å fjerne både levende planter og døde plantedeler.
* Det er ikke lov å innføre fremmede plantearter til øya.
* Det er båndtvang for hunder hele året på hele øya.
* Fra 15. april til 15. juli er det ferdselsforbud i hekkeområdene for sjøfugl.
* Bruk av øya til teltleirer, idrettsarrangementer eller andre større arrangementer er forbudt.
* Bålbrenning er kun tillatt i et avsatt område ved brygga.

## Referanser




## Eksterne lenker
* 
* Naturreservatets verneforskrift hos Lovdata
* Fylkesmannens forvaltningsplan for Ranvikholmen naturreservat
* Brosjyren ''Ranvikholmen naturreservat'', utgitt av Fylkesmannens miljøvernavdeling og Statens naturoppsyn
Ivar Nordhagen

**Ivar Nordhagen** (født 1951) er en norsk kunstner, bosatt i Nord-Odal kommune.

Nordhagen produserer grafiske blad og malerier, vesentlig portretter.

Nordhagen har i flere år arbeidet med motiver og bilder knyttet til Kongsvinger festning, og bildene er utstilt der.

## Eksterne lenker
* Nordhagens nettsider
Haraldsfjellet naturreservat

**Haraldsfjellet naturreservat** er et naturreservat på Hurumlandet i Asker kommune. Det strekker seg over den sørlige halvdelen av høydedraget Haraldsfjellet og ned til sjøen ved Breiangen øst for Skjøttelvik. Reservatet ble oppretta 13. desember 2002, og er 997 dekar stort.

Haraldsfjellet har kalkfuruskog, og flere sjeldne arter av karplanter. Her vokser blant annet liguster, flueblomst, dragehode og andre relativt sjeldne plantearter. Det er går ei sti over fjellet. Kyststien langs Hurumlandet går gjennom reservatet helt nede ved sjøen.

## Referanser


## Eksterne lenker
* 
* Naturreservatets verneforskrift hos Lovdata
* Brosjyren ''Solfjellåsene og Haraldsfjellet naturreservater'', utgitt av Fylkesmannens miljøvernavdeling og Statens naturoppsyn
Solfjellåsene naturreservat

**Solfjellåsene naturreservat** er et naturreservat på sørkysten av Hurumlandet i Asker kommune. Naturreservatet ble oppretta 13. februar 2002, og er 296 dekar stort. Reservatet strekker seg mellom Rusodden øst for Rødtangen og Skjøttelvik, sørvest på Hurumlandet.

Reservatet omfatter et strandområde og en lav ås av kalkrike kambrosilur-bergarter. Strandområdet er uten trevegetasjon, mens det lenger inne er edellauvskog og kalkfuruskog. Området har urterik kalkskog, og et stort innslag av gamle edellauvtrær, blant annet mye lind på kalkrik grunn, og forekomst av svartorstrandskog. Ved sjøen er det kalkberg med rik blomsterflora, og et stort antall interessante og sjeldne arter.

Kyststien rundt Hurumlandet går gjennom reservatet helt nede ved sjøen Øst for Skjøttelvik ligger Haraldsfjellet naturreservat, med lignende geologiske forhold og flora.

## Referanser


## Eksterne lenker
* 
* Naturreservatets verneforskrift hos Lovdata
* Brosjyren ''Solfjellåsene og Haraldsfjellet naturreservater'', utgitt av Fylkesmannens miljøvernavdeling og Statens naturoppsyn
Tofteskogen naturreservat

**Tofteskogen naturreservat** ligger i Hurummarka på Hurumlandet i Asker kommune. Naturreservatet ble opprettet 9. juli 1993 som Østre Askedalen naturreservat. Den 10. juni 2005 ble det betydelig utvidet, og fikk navnet Tofteskogen naturreservat. I 2020 ble naturreservatet ytterligere utvidet mot vest.

Naturreservatet omfatter et 2970 dekar stort område mellom Stikkvannskollen i nord og Langvann i sør. Det har gammel kystbarskog (særlig granskog) og variert blandingsskog, med svært viktige forekomster av barlind og vintereik.

Naturreservatet ligger midt inne på Hurumlandet. På slutten av 1980-tallet og begynnelsen av 1990-tallet var det planer om å bygge ny hovedflyplass for Østlandet i området.

## Referanser


## Eksterne lenker
* 
* Naturreservatets verneforskrift hos Lovdata
* Brosjyren ''Tofteskogen naturreservat'', utgitt av Fylkesmannens miljøvernavdeling og Statens naturoppsyn
24-punder

En **24-punder** (også kalt **lang 24-punder**) er en kaliber 152,2 mm kanon som er laget for å avfyre 24 punds (11 kg) kanonkuler.

Kanonen så tjeneste på britiske, franske, nederlandske, spanske, svenske og amerikanske skip i seilskutetiden, men ble også montert på land. Kanonen var lignende den franske Canon de 24 Gribeauval.

Med 9° elevasjon kunne en lang 24-punder rekke rundt 2000 meter.

## Galleri

Fil:Cañón de a 24 libras en Isla Mancera, Chile.jpg|En 24-punder på øyen Isla Mancera i Chile.
Fil:Fort Phoenix.JPG|En 24-punder på muren i Fort Phoenix i Massachusetts.
Fil:Port Louis, Mauritius - panoramio - franek2.jpg|En 24-punder i Port Louis i Mauritius.
Fil:Canon de 24 livres El Nembrot.JPG|En 24-punder produsert i Sevilla in 1746.
Fil:Gunboat 1808 model.jpg|Modell av en kanonbåt fra 1808 med en 24-punder i front.
Fil:Gribeauval 1772 with dolphin handles.jpg|Gribeauval 24-punder fra 1772 med delfinhåndtak. Kaliber: 151 mm.
Fil:Keller cannon 1683.jpg|Jean-Jacques Keller 24-punder, *Le Protecteur*, fra 1683. Kaliber: 151 mm. Lengde: 320 cm. Vekt: 2271 kg.
Fil:Bacchus head of a 24 pounder.jpg|En Gribeauval 24-punder utsmykket med et Bacchus-hode.
Fil:Lion head of a 24 pounder green.jpg|En Gribeauval 24-punder utsmykket med et løvehode.


## Referanser


## Kilder
* 

## Eksterne lenker
*
Tofteholmen naturreservat

**Tofteholmen naturreservat** er et naturreservat utenfor Hurumlandet i Asker kommune. Naturreservatet ble oppretta 20. juni 1919, som et av de første naturvernområdene i Norge.. Øya er eid av Norges Naturvernforbund. Holmen ligger sør for tettstedet Tofte, og midt i fjordområdet Breiangen i Ytre Oslofjord. Tofteholmen har, sammen med Ranvikholmen og øya Mølen, den høyeste middeltemperaturen i Norge. 

Hele Tofteholmen på 118 dekar er verna for ta vare på øyas flora, fauna og geologi. Deler av Tofteholmen består av bergarten gabbro, samt sedimentære bergarter, som ved forvitring gir et godt jordsmonn for planter. Øya har en av mest varierte forekomstene av karplanter, lavarter og insekter i Norge. Den er også et viktig hekkeområde for sjøfugl. 

En koloni av steinkobbe holder til på Tofteholmene, Ranvikholmen og Mølen. 

Vernebestemmelsene for Tofteholmen bestemmer blant annet følgende: 

* All vegetasjon er fredet. Det er forbudt å fjerne både levende planter og døde plantedeler.
* Det er ikke lov å innføre fremmede plantearter til øya.
* Det er båndtvang for hunder hele året på hele øya.
* Fra 15. april til 15. juli er det ferdselsforbud i hekkeområdene for sjøfugl.
* Bruk av øya til teltleirer, idrettsarrangementer eller andre større arrangementer er forbudt.

Det er viktig å også vise særlig hensyn til fuglelivet ved bruk av båt/vannscooter i området rundt øya.

## Flystyrt
Kort etter at den tyske krysseren «Blücher» ble senka i Drøbaksundet kom skipssjefen tilbake til Norge med fly etter å ha avlagt rapport i Berlin. Dette flyet forsvant i nærheten av Drøbak. Enkelte opplysninger tyder på at dette flyet kan ha styrta i sjøen i nærheten av Tofteholmen.

## Referanser


## Eksterne lenker
* 
* Naturreservatets verneforskrift hos Lovdata
Abisko nasjonalpark

**Abisko nasjonalpark** (svensk: *Abisko nationalpark*) er en av Sveriges nasjonalparker, og ligger ved småbyen Abisko sør for Torneträsk i nordlige Lappland. Parken ble opprettet i 1909 og omfatter et område på 7 700 hektar. Navnet *Abisko* kommer av det nordsamiske *Ábeskovvu*, som betyr noe slikt som «skogen ved det store vannet», hvilket henspiller på at det ligger i nærheten av Torneträsk.

Abisko nasjonalpark inngår i Sveriges Natura 2000-område, og store deler inngår dessuten i de svenske biosfærereservatene. Nasjonalparken er den mest besøkte i Norrbottens län med over 40 000 besøkende hvert år.

## Referanser




## Eksterne lenker
* 
* Norrbottensfjällens nettsted: Abisko nationalpark
* Abisko turiststasjons nettsted
Tivedens nasjonalpark

**Tivedens nasjonalpark** (svensk *Tivedens nationalpark*) er en nasjonalpark som ligger i skogsområdet Tiveden. Den ble innviet i 1983 og omfatter 13,5&nbsp;km² av sentrale Tiveden med Trollkyrka, Stenkällas grotta, Vitsands badstrand og områder med urørt skogsmark. Området tilhører kommunen Laxå og Karlsborg og ligger i landskapet Västergötland.

## Referanser


## Eksterne lenker
*
On the Equilibrium of Heterogeneous Substances

***On the Equilibrium of Heterogeneous Substances*** er et dokument på 300 sider, skrevet av Willard Gibbs, som, sammen med den tyske fysikeren Hermann von Helmholtz ( *Thermodynamik chemischer Vorgange* (1882)) la grunnlaget for termodynamikken slik den er som vitenskapsgren i dag.
Southern League Division One West

**Southern League Division One West** var en fotballdivisjon i Southern League, som lå på niende nivå i Engelsk fotball. 

Divisjonen ble dannet i 1999 som «Midland and West Division». Dette var en samling av klubbene fra Southern League avd. Midland og avd. Southern. I 2004 ble dette omdøpt til «Division One West». I 2006 ble Southern League reorganisert og den gamle «Division One East» og «Division One West», ble omdøpt til «Southern Football League Division One Midlands» og «Southern Football League Division One South & West».

## Liste over ligamestere
Donald Bergagård

**Donald Bergagård** (født 13. februar 1936 på Öckerö i Göteborgs skjærgård) er en svensk sanger, trekkspiller og evangelist. Han var en av grunnleggerne av Maran Ata i Oslo, hvor han også har vært pastor fra 2001 til 2004 De senere år har han vært bosatt i USA.

Bergagård har skrevet den svenske teksten til sangen *där rosor aldrig dör|Till en stad jag är på vandring, dit där rosor aldrig dör*. Melodien er laget av Jack & Jim Elsie, og har originalteksten *I am going to a city, where the roses never fade*.

I mars 1963 skal Bergagård ha ledet et Maranatamöte i Jönköping der en 13 år gammel gutt med diabetes, ble bedt for.  Foreldrene avbrøt insulinbehandlingen med det resultat at gutten døde en uke senere.

## Diskografi (utvalg)
* 1971 – *Vi ska fara bortom månen*
* 1972 – *Jag tänker på staden*
* 1977 – *Gud kan*
* 1978 – *Jesus har berett en himmel*
* 1982 – *Andliga sånger & country*
* 1983 – *Min kung och jag*
* 1984 – *Paradiset väntar*
* 1985 – *Det finns en kärlek*
* 1988 – *Halleluja, Hosianna, Jesus kommer*
* 1993 – *Vid havet av kristall*
* 1999 – *Viloplats i ljusa staden*
* 2001 – *Den Gud som är på höjden, Han är också i dalen*

## Referanser


## Eksterne lenker
* Maran Ata, Oslo
Ryggefjorden

**Ryggefjorden** er navnet på to fjorder i Norge:

*Ryggefjorden (Måsøy) &ndash; en fjordarm til Kobbefjorden  i Måsøy kommune i Finnmark. 
*Ryggefjorden (Vesterålen) &ndash; en fjord i Øksnes og Bø kommuner i Nordland.
Ryggefjorden (Måsøy)

**Ryggefjord** (nordsamisk: *Čielgevuotna*) er en fjordarm av Kobbefjorden i Måsøy kommune i Finnmark. Fjorden har innløp mellom Slottet i nord og Avløysinga i sør og strekker seg ti kilometer sørvestover til Vesterbotnen.

Innerst i fjorden ligger et lite fiskevær kalt Hamna. Ryggefjorden har forholdsvis rette fjordsider og i hvert «hjørne» i enden av fjorden går to små fjordarmer videre i hver sin retning. Vesterbotnen går sørvestover, mens Austerbotnen går sørøstover. 

Ryggefjord har ikke veiforbindelse, men har hurtigbåtanløp fra Havøysund og Måsøya om sommeren.

Fjorden er 242 meter på det dypeste, et stykke inn i fjorden.

## Referanser
Måsøyfjorden

**Måsøyfjorden** er et sund mellom Hjelmsøya og Måsøya i Måsøy kommune i Finnmark. Sundet har en lengde på ni kilometer fra nord til sør. I nord har Måsøyfjorden åpning ut mot Barentshavet, og innløpet er mellom Svartviknæringen i vest og holmen Måsøykalven i øst. I sør ender den mellom Straumsnesodden i vest og Varnesset i øst, og går over i Breisundet, som ligger på sørsida av Hjelmsøya, og Måsøysundet sørfor Måsøya. Lenger sør går Kullfjorden videre sørover.

To småbruk ligger ved fjorden på Hjelmsøya, kalt Russesund og Svartvik. 

Måsøyfjorden er 119 meter på det dypeste, like vest for Måsøykalven. 

## Referanser
Kulfjorden

* Kulfjorden er en fjordarm av Presteidfjorden i Hamarøy i Nordland.
* Kullfjorden (eller *Kulfjorden*) er en fjord i Måsøy i Finnmark.
Kullfjorden

**Kullfjorden** eller **Kulfjorden** (nordsamisk: *Seahkkavuotna*) er en fjord i Måsøy kommune i Finnmark. Fjorden har innløp mellom Trollfjordneset i vest og Fiskeneset i øst og strekker seg ni kilometer sørover til Sekken i Vesterbotnen. Innerst i fjorden deler den seg i to små armer. Austerbotnen går sørøstover, mens Vesterbotnen går sørvestover.

Kullfjorden er 83 meter på det dypeste, nesten helt ytterst i fjorden. 

Det er ingen bosetninger ved fjorden. 

## Referanser
Alan Kalter

**Alan Robert Kalter** (født i 21. mars 1943 Brooklyn, New York City, død 4. oktober 2021) var en amerikansk programannonsør.

Han var annonsør for The Late Show with David Letterman fra 5. september 1995, da han erstattet Bill Wendell og frem til siste episode ble sendt 20. mai 2015. Kalter hadde kallenavnet «Big Red», og gjorde alt fra å åpne showet til å delta i sketsjer.

Kalter har gjort hundrevis av «voiceovers» på nasjonale radio- og TV-reklamer. Han har også vært annonsør for mange New York-baserte TV-programmer, blant annet To Tell the Truth, The $25,000 Pyramid, The Money Maze og The $100,000 Question, som tilfeldigvis ble tatt opp i Ed Sullivan Theater, samme sted som Late Show blir tatt opp i dag, på 1980-tallet.

## Alan Kalters introduksjon av Late Show
Kalter annonserte aldri Letterman på samme måten to ganger. Han begynte med «From New York! The greatest city in the world. It's The Late Show with David Letterman». Så fortalte han hvem kveldens gjester var, presenterte Paul Shaffer and CBS Orchestra før han avsluttet med for eksempel «And now: The biggest whore in television history, David Letterman», «The next Mr. Britney Spears, David Letterman» eller «Hannah Montanas Body Double, David Letterman». Introduksjonen var som regel inspirert av den siste tidens hendelser.

## Oppvekst, karriere og voksenliv
Alan Kalter er en innfødt newyorker født i 1943 i Brooklyn og oppvokst i Little Neck og Cedarhurst. Han gikk på Hobart College i Geneva i New York.

Han har vært engelsklærer på Baldwin High School på Long Island.

Kalter er idag bosatt i Stamford i Connecticut. Etter hans mangeårige ekteskap med Carol Cepler endte i skilsmisse, giftet han seg i 2003 med Peggy Masterson.

## Filmografi
* *[[Late Show with David Letterman]]* Annonsør(1995&ndash;)
* *[[The 45th Annual Grammy Awards]]* (2003) Annonsør
* *[[Ed (TV-serie)|Ed]]* Principal Gable (2 episoder, 2001]-2002)
* *[[Get Well Soon]]* (2001) som "Annonsør"
* *[[The $10,000 Pyramid]]*  Annonsør (ukjent antall episoder, 1979)
* *[[To Tell the Truth]]* Annonsør (ukjent antall episoder, 1976&ndash;1978)
* *[[The 64,000 Dollar Question|$128,000 Question]]* (1976) TV Serie (ukreditert) som "Annonsør"
* *[[Finish Line]]* (1975) vert
* *[[Money Maze|The Money Maze]]* (1974) TV Serie som "Annonsør"

## Se også
* Late Show with David Letterman
* David Letterman
* Paul Shaffer

## Referanser


## Eksterne lenker
* 
* Offisiell ''Late Show'' biografi
* Big Red i Tvguide
* Alan Kalter is game for laughs with 'Late Show' gig  The Philadelphia Inquirer
* Alan Kalter diabetesresearch.org
Isthmian League Second Division

**Isthmian League Division Two** var en engelsk fotballdivisjon fra 1973 til 2006. Ligaen ble omorganisert hele 5 ganger i denne perioden, men på grunn av omstruktureringer i det engelske Fotballforbundet ble 2005/06-sesongen den siste for denne divisjonen.

## 1973 til 1977
«Division Two» ble grunnlagt i 1973 som den første store ekspansjonen av «Isthmian League», og inneholdt 16 klubber. De fleste ble hentet fra «Athenian League». 

### Vinnere

*Etter omdøping av ligaen fortsatte denne divisjonen som «Isthmian League Division One».

## 1977 til 1984
I 1977 ble de to eksisterende divisjonene omdøpt til «Premier Division» og «Division One», og 17 nye klubber ble inkludert, igjen kom de fleste fra «Athenian League» til en ny «Division Two». Da var denne «Division Two» på bunnen av tre-nivå-hierarkiet «Isthmian League».

### Vinnere

## 1984 til 1991
I 1984 ble det en ny utvidelse etter kollapsen av «Athenian League», slik at «Isthmian league» måtte overta mange av dens medlemmer. Dermed ble «Division Two» delt opp i nord og sør.

### Vinnere

## 1991 til 2002
De regionale divisjonene ble reorganisert til «Division Two» og «Isthmian League Division Three» i 1991. Dette tillot «First Division» å ta inn lag fra farmerligaer utenfor Isthmian, slik at «Division Two» og «Division Three» ble de laveste ligaene i som dekket London-området.

### Vinnere

*Denne divisjonen var kombinert med «Isthmian League Division One» og reorganisert til «Isthmian League Division One North» og «Isthmian League Division One South».

## 2002 til 2006
*Denne divisjonen het tidligere «Isthmian League Division Three»

I 2002 ble første- og andredivisjon kombinert til «Division One North and South», og «Division Three» ble omdøpt til «Division Two». 

### Vinnere
Eiterfjorden (Måsøy)

**Eiterfjorden** (nordsamisk: *Árresvuotna*) er en fjord i Måsøy kommune i Finnmark. Fjorden ligger like øst for Havøysund. Den har innløp mellom Guriholneset i vest og Trollfjordneset i øst og strekker seg 3,5 km sørover til Eiterfjordbotn.

Fjorden er 44 meter på det dypeste, et godt stykke inn i fjorden på østsiden. 

Det er ingen bosetninger ved fjorden, men fylkesvei 889 går langs hele vestsiden. 

## Referanser
Ralph Bishop

**Ralph English Bishop** (født 1. oktober 1915, død 1. oktober 1974) var en amerikansk basketballspiller som deltok i de olympiske leker 1936 i Berlin.

Bishop ble olympisk mester i basketball under OL 1936 i Berlin. Han var med på det amerikanske laget som vant basketturneringen. Det var første gang basketball var olympisk sport. 23 lag deltok i turneringen som ble avviklet i perioden 7. og 14. august. I finalen vant USA med 19-8 over Canada. Bishop spilte tre kamper inklusive finalekampen.

Bishop spilte collegebasket på University of Washington.

## Referanser


## Eksterne lenker
*
Stage Fright

***Stage Fright*** er det tredje albumet av den kanadisk-amerikanske rockegruppen The Band. Albumet var mer preget av rock enn de tidligere albumene. Det var en videreutvikling ved at dette albumet hadde en mørkere tone og hadde mindre harmonivokal som hadde vært en viktig del av de to første albumene. Albumet hadde også med de to siste innspillingene av nye sanger skrevet av pianisten Richard Manuel; begge var skrevet sammen med gitaristen Robbie Robertson som fortsatte med å være bandets tekstforfatter fram til gruppens oppløsning i 1976. Tradisjonen med å bytte instrumenter – som hadde begynt på forrige album – fortsatte her, med at hver musiker bidro med instrumentale deler på minst to instrumenter.

Lydtekniker på albumet var den unge og lovende Todd Rundgren, og albumet ble produsert av gruppen selv for første gang. Albumet ble spilt inn på hjemmebasen deres i den lille byen Woodstock i delstaten New York.

## Sporliste
# «Strawberry Wine» (Helm, Robertson) – 2:34
# «Sleeping» (Manuel, Robertson) – 3:10
# «Time to Kill» (Robertson) – 3:24
# «Just Another Whistle Stop» (Manuel, Robertson) – 3:48
# «All La Glory» (Robertson) – 3:31
# «The Shape I'm In» (Robertson) – 3:58
# «The W.S. Walcott Medicine Show» (Robertson) – 2:58
# «Daniel and the Sacred Harp» (Robertson) – 4:06
# «Stage Fright» (Robertson) – 3:40
# «The Rumor» (Robertson) – 4:13

### Bonusspor på CD-gjenutgivelsen fra 2000
# «Daniel and the Sacred Harp» (Alternativ tagning) – 5:01
# «Time to Kill» (Alternativ Miks) – 3:26
# «The W.S. Walcott Medicine Show» (Alternativ miks) – 3:05
# «Radioreklame» – 1:05

## Personell
*Rick Danko – Bassgitar, fiolin, vokal
*Levon Helm – Trommer, gitar, perkusjon, vokal
*Garth Hudson – Orgel, piano, trekkspill, tenorsaksofon
*Richard Manuel – Piano, orgel, trommer, klavinet, vokal
*Robbie Robertson – Gitarer, autoharpe

;Andre
*Todd Rundgren – Miksing og innspillingsingenør
*Glyn Johns – Mikseingenør
*John Simon – Barytonsaksofon på «The W.S. Walcott Medicine Show»

## Eksterne lenker
*
Sam Balter

**Samuel Balter, Jr.** (født 15. oktober 1909, død 8. august 1998) var en amerikansk basketballspiller som deltok i de olympiske leker 1936 i Berlin.

Balter ble olympiske mester i basketball under OL 1936 i Berlin. Han var med på det amerikanske laget som vant basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august 1936. I finalen vant USA med 19-8 over Canada. Balter spilte to kamper i turneringen men han spilte ikke i finalekampen.

Balter spilte collegebasket på UCLA

## Referanser


## Eksterne lenker
*
Robert Jacobsen

**Robert Julius Tommy Jacobsen** (1912–1993) var en dansk kunstner, og var selvlært som skulptør og grafiker. Han har skulpturer både i museer, og offentlige plasser over hele verden. Han bodde i Frankrike til 1969, og var professor i  München.

Han mottok Thorvaldsenmedaljen i 1967, Prins Eugen-medaljen i 1974 og Ordre des Arts et des Lettres i 1987.

## Referanser


## Eksterne lenker
* 
* Artikkel med mange bilder
* Kort biografi fra Galerie Birch
Storskjær naturreservat

**Storskjær naturreservat** ligger utenfor Hurumlandet i Asker kommune. Det ble oppretta 15. desember 1978, og er 30 dekar stort. 

Storskjær ligger i Drøbaksundet i Oslofjorden, like øst for tettstedet Storsand, og rett sør for Oscarsborg festning. Det er en viktig hekkeplass for gråmåke. Mellom 15. april og 15. juli er det ferdelsforbud på skjæret og i sjøen rundt. 

Oslofjordtunnelen går i tunnel rett under Storskjær. 

## Referanser


## Eksterne lenker
* 
* Naturreservatets verneforskrift hos Lovdata
Tira

**Tira** (arabisk  *al-Tira*; hebraisk , «festningen») er en by i Sentraldistriktet i Israel. Ved slutten av 2009 hadde byen en befolkning på 22 600. Tira er en del av Triangel-regionen.

Tira ligger i nærheten av Kfar Saba, en større jødisk by. Byen er godt kjent i distriktet på grunn av sine ukentlige utendørsmarkeder, samt for de palestinske mattradisjonene.

## Demografi
I henhold til Israels statistiske sentralbyrå (CBS) utgjorde den etniske fordelingen for 2004 hele 99,9 prosent som er sunnimuslimske arabiske borgere av Israel. For 2001 var det rundt 9600 menn og 9300 kvinner. Befolkningen var fordelt på 47,7 prosent som var 19 år eller yngre, 16,2 prosent som var mellom 20 og 29 år, 19,9 prosent som var mellom 30 og 44 år, 10,8 prosent som var mellom 45 og 59 år, 1,8 prosent som var mellom 60 og 64 år, og 3,8 prosent som var 65 år eller eldre. Befolkningsveksten i 2001 var 2,8 prosent.

## Vennskapsbyer
*  Burg bei Magdeburg, Tyskland.

## Litteratur
* Conder, Claude Reignier & Kitchener, Herbert (1881): *[http://www.archive.org/details/surveyofwesternp02conduoft The Survey of Western Palestine: memoirs of the topography, orography, hydrography, and archaeology].* London: Committee of the Palestine Exploration Fund. **vol 2**

## Referanser


## Eksterne lenker
*
Uffe

**Uffe** er et navn brukt om en rekke personer. Det er ofte forkortet fra Ulf.

* Uffe Ellemann-Jensen
* Ulf «Uffe» Christiansson – svensk sanger og grunnlegger av kristenrock bandet Jerusalem.
* Ulf «Uffe» Lundell 
* Uffe Markussen 
* Uffe Riis Sørensen
* Ulf «Uffe» Schmidt 
* Uffe Steiner Jensen
Tex Gibbons

**John Haskell «Tex» Gibbons** (1907–1984) var en amerikansk basketballspiller som deltok i de olympiske leker i 1936 i Berlin.

Som utøver på det amerikanske landslaget ble Gibbons olympisk mester i basketball under OL 1936 i Berlin, etter å ha spilt én kamp i løpet av turneringen. Det var første gang som basketball var olympisk sport. 23 lag deltok i turneringen, som fant sted i perioden 7. og 14. august. I finalen vant USA med 19-8 over Canada.

## Referanser


## Eksterne lenker
*